《岁暮宿青冈馆闻雨时家眷后来杳无消息》
明代·邓云霄

愁云送腊楚天低，儿女关心路转迷。家信尚悬千里外，客程遥隔万山西。

蘧庐托宿怜疲马，风雨残更听晓鸡。莫怪柔肠绕关塞，有人今夜倚楼啼。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。